《送赵侗承议致仁归》
宋代·李复

聊为五斗陶元亮，却爱三龙邴曼容。
蕙帐晓空惊怨鹤，客衣夜薄感寒蛩。
江边朝露半红叶，天际晚晴多碧峰。
漠漠长空何处尽，双凫飞去晓云重。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。